Die Suid-Afrikaanse Inkomstediens (SAID) sê hy bestudeer nog ’n verslag wat bevind het hy verloor jaarliks miljarde rand in inkomste weens die verkoop van onwettige sigarette.
Francois van der Merwe, Tisa-voorsitter, het die situasie as verregaande beskryf, gegewe die beroerde stand van Suid-Afrika se staatskas én die land se moeilike pad na ekonomiese herstel.
Die inkomstediens het egter in Mei vanjaar al aan ’n parlementêre oorsigkomitee gesê hy is besig om weer toegewyde spanne in te stel om onwettige tabakhandel te ondersoek.
Die landbouorganisasie Agri SA – waarvan Tisa ’n bedryfslid is – het intussen ’n dringende beroep op die regering gedoen om in te gryp. Hy sê die huidige stand van sake striem nie net groei nie, maar bedreig ook die plaaslike tabakbedryf.
Roos sê die plaaslike tabakbedryf kan na raming bykans verdubbel, sou alle tabak wat in Suid-Afrika in die vervaardiging van sigarette gebruik word, ook by Suid-Afrikaanse boere gekoop word. Die plaaslike bedryf onderhou nie net duisende gesinne nie, maar in baie gevalle hele dorpe.
Luidens die Ipsos-studie het Suid-Afrika die goedkoopste sigarette ter wêreld en 50c is al wat ’n nuwelingroker vir ’n los sigaret by ’n informele winkel gaan opdok. Dit is maklik bekostigbaar en vryelik beskikbaar, ook aan kinders. Die studie het bevind die praktyk ondermyn dus ook die regering se pogings om rook te ontmoedig.
Die minister van gesondheid Aaron Motsoaledi is ’n onbeskaamde antiroker en het in Maart vanjaar by die Wêreldkonferensie oor Tabak en Gesondheid in Kaapstad selfs strenger wetgewing daarteen beloof.
Woordvoerder Foster Mohale sê die departement doen nie self inspeksies in die tabakbedryf nie, maar dat die inkomstediens weet wat die impak van die verkoop van onwettige en goedkoop sigarette op die ekonomie is. Hy sê die gesondheidsdepartement werk ook saam met ander departemente om die Wêreldgesondheidsorganisasie se protokol oor die onwettige handel in tabakprodukte te laat bekragtig.
Dit is mos baie minder werk vir die polisie om sulke “maklike” misdade op te los. Dan lyk hulle statistieke ook beter. Hulle moet fokus op die goed wat saak maak, die geweldaadige misdade en korupsie in die goverment. Bring daai 2 af dan sal die ander goed ook af kom.
LHS jy praat so waar as die minister sy Budget speech gee is die sonde belasting betalers eerste op die lys. Hulle moet besef baie mense het op ge hou koop want hulle het opgehou rook omdat hulle so gestraf word met BTW en die rook wet is waansinig.